नांगिया एंड कंपनी के पार्टनर अमित अग्रवाल ने कहा कि अधिसूचना के मुताबिक मर्चेट बैंकर से वैल्यूएशन हासिल और सरकार द्वारा अनुमोदित स्टार्ट-अप में निवेश करने वाले एंजल निवेशकों से एंजल टैक्स नहीं लिया जाएगा। उन्होंने कहा, ‘यह अधिसूचना स्वागत योग्य कदम है। इससे स्टार्ट-अप में एंजल निवेश से जुड़ा भय भी खत्म किया गया है और उस पर लगने वाले टैक्स पर ऊहापोह की स्थिति भी खत्म हो गई है। इस फैसले से न केवल स्टार्ट-अप के शुरुआती दिनों में पूंजी लगाने वाले निवेशकों को बड़ी राहत मिलेगी, बल्कि यह सभी निवेशकों के लिए बराबरी के मौके भी मुहैया कराएगा।’